Hr Marko Pomerants
Minister		Teie 25.11.2009 nr 2-1- 6/9078	
Siseministeerium		Meie 10.12.2009 nr 21-11-1/14872-2	

	
Eelnõude kooskõlastamisest

Austatud härra minister

Keskkonnaministeerium kooskõlastab siseministri 20. mai 2008. a määruse nr 33 „Meetme „Keskkonna hädaolukordadeks valmisoleku parandamine“ investeeringute kava koostamise ja toetuse andmise tingimused ja kord“ muutmise määruse eelnõu ja seletuskirja märkusteta.

Keskkonnaministeerium ei kooskõlasta Vabariigi Valitsuse  29. augusti 2008. a korralduse nr 383 „„Elukeskkonna arendamise rakenduskava“ prioriteetse suuna „Säästva keskkonnakasutuse infrastruktuuride ja tugisüsteemide arendamine“ meetme „Keskkonna hädaolukordadeks valmisoleku parandamine“  investeeringute kava aastateks 2008–2013“ muutmise korralduse eelnõu, kuna eelnõukohase kava Piirivalveameti projektidel nr 1 ja nr 2 („Multifunktsionaalse laeva soetamine“) puudub täies ulatuses rahaline kate. Seega pole tagatud projektide täies mahus elluviimine, kuid projekti teostatavus on investeeringute kava kinnitamise üks eeldustest vastavalt Elukeskkonna arendamise rakenduskava seirekomisjoni poolt kinnitatud prioriteetse suuna üldistele valikukriteeriumidele. 

Lugupidamisega	
(allkirjastatud digitaalselt)	

Jaanus Tamkivi		
Minister		

Jaanika Vilde 626 2965; jaanika.vilde@envir.ee